Greek Legal Document

Category: 372

Content:
3. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΕΡΓΑΣΙΑΣ Αριθ. 61035/Ε. 1928 της 28 Αυγ./19 Σεπτ. 1961 (ΦΕΚ Β΄ 325) Περί ενιαίας ασφαλίσεως του προσωπικού της Ιονικής και Λαϊκής Τραπέζης της Ελλάδος. (Διορθ. Ημαρτ. εν ΦΕΚ Β΄ 493 της 27 Δεκ. 1962). Με την Φ. 48/3/758/25 Ιουν.-27 Ιουλ. 1987 (ΦΕΚ Β΄ 385), (Διόρθ. Σφαλμ. στο ΦΕΚ Β΄ 513/22 Σεπτ. 1987) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 15, ανασυντάχθηκε τροποποιήθηκε και συμπληρώθηκε το Καταστατικό του ΤΑΠΙΛΤ πλην των διατάξεων που αναφέρονται στην Διοίκηση του Ταμείου (άρθρ. 8), στην Λειτουργία Διοικητικού Συμβουλίου (άρθρ. 9), στις αρμοδιότητες Προέδρουαναπλήρωσης αυτού Αντιπρόεδρος (άρθρ. 10) και Διοικητικού Συμβουλίου (άρθρ. 11), στον Κυβερνητικό Επίτροπο (άρθρ. 12) στις αποζημιώσεις μελών Διοικητικού Συμβουλίου και Οργάνων Ελέγχου (άρθρ. 13), στην υπηρεσία και στο προσωπικό του Ταμείου (άρθρ. 15), στις αρμοδιότητες Διευθυντού του Ταμείου (άρθρ. 16), στις υποχρεώσεις περιορισμούς των υπαλλήλων του Ταμείου (άρθρ. 17), που εξακολουθούν να ισχύουν ως αυτοτελείς διατάξεις μέχρι να τροποποιηθούν ή συμπληρωθούν ή καταργηθούν. Σύμφωνα δε με το άρθρ. 16 του Π.Δ. 195/26 Μαΐου-15 Ιουν. 1987 (ΦΕΚ Α΄ 91), κατωτ. αριθ. 14, καταργήθηκαν τα άρθρ. 18-21 και 27-30 του Καταστατικού του Ταμείου Ασφαλίσεως Προσωπικού Ιονικής και Λαϊκής Τράπεζας, όπως διαμορφώθηκαν από την παραπάνω απόφαση. ΚΕΦΑΛΑΙΟΝ ΔΕΥΤΕΡΟΝ ΔΙΟΙΚΗΣΙΣ ΤΟΥ ΤΑΜΕΙΟΥ Διοίκησις του Ταμείου Άρθρ.8.-1. «Το Ταμείο διοικείται υπό 9μελούς Δ.Σ. αποτελουμένου: α)Εκ του Προέδρου β)Εξ ενός υπαλλήλου του Υπουργείου Εργασίας. γ)Εκ δύο αντιπροσώπων της Διοικήσεως της Τραπέζης. δ)Εκ τριών αντιπροσώπων εκ της τάξεως των ησφαλισμένων. ε)Εξ ενός αντιπροσώπου εκ της τάξεως των συνταξιούχων. ς)Εξ ενός προσώπου έχοντος πείραν εις τα θέματα της Κοινωνικής Πολιτικής. 2.Ο Πρόεδρος μετά του αναπληρωτού του ως μέλους ορίζεται εκ προσώπων εχόντων ειδίκευσιν εις τα θέματα της Κοινωνικής Πολιτικής ή γενικωτέραν δράσιν εις τον τομέα τούτον: Αποκλείεται ο διορισμός ως Προέδρου του Δ.Σ. προσώπου έχοντος την ιδιότητα του Προέδρου του Δ.Σ. ετέρου Οργάνου Κοινωνικής Πολιτικής υπαλλήλων Ν.Π.Δ.Δ. υπαγομένων υπό τον έλεγχον και την εποπτείαν του Υπουργείου Εργασίας και δημοσίων υπαλλήλων εν γένει. 3.Άπαντα τα μέλη του Συμβουλίου και ο Πρόεδρος αυτού διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως επί τριετεί θητεία. «Τα εξ ησφαλισμένων και συνταξιούχων μέλη του Διοικητικού Συμβουλίου διορίζονται, ως άνω εκ καταλόγου περιλαμβάνοντος αριθμόν διπλάσιον των διοριστέων καταρτιζομένου και υποβαλλομένου υπό των οικείων επαγγελματικών Οργανώσεων τούτων ως προβλέπεται υπό των καταστατικών των». Το μέσα στα « » εδάφιο τροποποιήθηκε ως άνω από την Φ. 48/4763/6 Δεκ. 1979-30 Ιαν. 1980 (ΦΕΚ Β΄ 85) αποφ. Υπ. Κοιν. Υπηρεσιών. (Αντί για τη σελ. 725(ε) Σελ. 725(ζ) Τεύχος 1084 Σελ. 95 87 Τα εξ εργοδοτών μέλη και οι αναπληρωταί τούτων, λαμβάνονται εκ πίνακος υποβαλλομένου εντός της άνω προθεσμίας υπό της Διοικήσεως της Τραπέζης και περιλαμβάνοντος διπλάσιον αριθμόν διοριστέων μελών (τακτικών και αναπληρωματικών). Η επιλογή των Οργανώσεων των ησφαλισμένων αίτινες θα υποδείξουν κατά τ’ ανωτέρω τους εκπροσώπους των, απόκειται εις την ελευθέραν κρίσιν του Υπουργού της Εργασίας δυναμένου ν’ απευθυνθή εις μίαν ή πλείονας εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του». Αι παρ. 1, 2 και 3 ετροποποιήθησαν ως άνω δια της υπ’ αριθ. 93460 της 14/28 Σεπτ. 1964 αποφ. Υπ. Εργασίας (ΦΕΚ Β΄ 406). 4.Το Διοικητικόν Συμβούλιον του Ταμείου εκλέγει δια μυστικής ψηφοφορίας των παρόντων μελών αυτού εις την πρώτην συνεδρίασιν καθ’ εκάστην νέαν συγκρότησιν του μεταξύ των υπό στοιχ. δ΄ της παρ. 1 μελών του ένα Αντιπρόεδρον, όστις έχει το προβάδισμα έναντι δευτέρου Αντιπροέδρου, εκλεγομένου μεταξύ των υπό στοιχ. γ΄ της παρ. 1 μελών του Διοικητικού Συμβουλίου. Οι Αντιπρόεδροι διατηρούν το αξίωμα αυτών εφόσον διατηρούν την ιδιότητα του μέλους. Εν περιπτώσει εκπτώσεως, θανάτου ή οπωσδήποτε αποχωρήσεως εκ του Συμβουλίου εκατέρου των Αντιπροέδρων ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου. 5.Εις τας συνεδριάσεις του Διοικητικού Συμβουλίου του Ταμείου και των παρ’ αυτώ λειτουργουσών Επιτροπών παρίσταται άνευ ψήφου Κυβερνητικός Επίτροπος. 6.«Το Δ.Σ. ευρίσκεται εν απαρτία παρόντων τουλάχιστον 7 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία». Η παρ. 6 ετροποποιήθη ως άνω δια της υπ’ αριθ. 93460 της 14/28 Σεπτ. 1964 αποφ. Υπ. Εργασίας (ΦΕΚ Β΄ 406). 7.Τον Πρόεδρον ελλείποντα απόντα ή κωλυόμενον αναπληροί ο έχων το προβάδισμα Αντιπρόεδρος, τούτου δ’ απόντος ή κωλυομένου ο έτερος Αντιπρόεδρος. 8.Δεν διορίζεται μέλος του Διοικητικού Συμβουλίου. Σελ. 726(ζ) Τεύχος 1084 Σελ. 96 α)ο μη συμπληρώσας το 25ον έτος της ηλικίας του, β)ο ανίκανος ν’ αναλάβη ή να διατηρή δημόσιον λειτούργημα, γ)ο τελών εις οιανδήποτε συνεχή οικονομικήν σχέσιν προς το Ταμείον, δ)ο μη έχων ελευθέραν διαχείρισιν της περιουσίας του, ε)ο μη έχων Ελληνικήν Ιθαγένειαν. ς)προκειμένου περί των εξ ησφαλισμένων μελών του Συμβουλίου ο μη συμπληρώσας 8ετή τουλάχιστον χρόνον ασφαλίσεως. Η μετά τον διορισμόν επέλευσις λόγου τινός εκ των στοιχ. β-ε αναφερομένων ως και η αποβολή της ιδιότητος υφ’ ην εγένετο ο διορισμός μέλους τινός του Συμβουλίου, συνεπάγεται έκπτωσιν εκ του αξιώματος, αποφάσει του Υπουργού Εργασίας, ήτις λαμβάνεται προτάσει του Διοικητικού Συμβουλίου ή και αυτεπαγγέλτως. 9.Δύναται ο Υπουργός Εργασίας κατόπιν προτάσεως του Διοικητικού Συμβουλίου του Ταμείου να κηρύσση έκπτωτον μέλος τούτου όπερ αδικαιολογήτως ήθελεν απουσιάσει επί τρεις τουλάχιστον συνεχείς συνεδριάσεις του Συμβουλίου. 10.Τα εις αντικατάστασιν εκπιπτόντων αποβιούντων ή οπωσδήποτε αποχωρούντων διοριζόμενα μέλη, διορίζονται δια τον υπόλοιπον χρόνον της θητείας των εκπεσόντων ή αποβιωσάντων ή αποχωρησάντων μελών. 11.Εν περιπτώσει λήξεως της θητείας των μελών του Διοικητικού Συμβουλίου, αύτη παρατείνεται αυτοδικαίως μέχρι του διορισμού των νέων μελών, ουχί όμως πάντως πέραν του τριμήνου από της λήξεώς της. 12.Τα μέλη του Διοικητικού Συμβουλίου υπέχουν κατά την άσκησιν των καθηκόντων των τας ευθύνας των δημοσίων υπαλλήλων και απολαύουν της υπέρ αυτών θεσπισμένης προστασίας. 13.Χρέη Γραμματέως του Διοικητικού Συμβουλίου εκτελεί είς υπάλληλος του Υπουργείου Εργασίας ή υπάλληλος του Ταμείου, οριζόμενος μετά του αναπληρωτού του δια πράξεως του Υπουργού Εργασίας. Εν περιπτώσει απουσίας ή κωλύματος του Γραμματέως και του αναπληρωτού του χρέη Γραμματέως εκτελεί είς των υπαλλήλων των απεσπασμένων παρά τω Ταμείω οριζόμενος υπό του Διοικητικού Συμβουλίου. Λειτουργία Διοικητικού Συμβουλίου Άρθρ.9.-1.Το Διοικητικόν Συμβούλιον συνεδριάζει μετ’ έγγραφον πρόσκλησιν του Προέδρου αυτού ή τούτου κωλυομένου του αναπληρούντος αυτόν Αντιπροέδρου, τακτικώς μεν άπαξ της εβδομάδος, εκτάκτως δε οσάκις ήθελε παραστή ανάγκη κατά την κρίσιν του Προέδρου ή του αναπληρούντος αυτόν Αντιπροέδρου ή ήθελον ζητήση τούτο εγγράφως τρία τουλάχιστον τακτικά μέλη αυτού. Εν τη περιπτώσει ταύτη υποχρεούται ο Πρόεδρος να ορίση συνεδρίασιν εντός 48 ωρών από  της υποβολής της αιτήσεως με θέματα τα εν  τη αιτήσει αναγραφόμενα. Μη επιτευχθείσης  απαρτίας   τα    θέματα     ταύτα         αναγράφονται 39.Θ.δ.3 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 88 πρώτα εις την ημερησίαν διάταξιν της επομένης τακτικής συνεδριάσεως. Το Διοικητικόν Συμβούλιον δι’ αποφάσεώς του δύναται να ορίζη ωρισμένας ημέρας τακτικών συνεδριάσεων. 2.Η πρόσκλησις εις την συνεδρίασιν κοινοποιείται εις τα μέλη τουλάχιστον δύο ημέρας προ της ημέρας, καθ’ ην πρόκειται να λάβη χώραν η συνεδρίασις, επιτρεπομένης της συντομεύσεως του χρονικού τούτου διαστήματος μόνον εις περίπτωσιν επειγούσης ανάγκης δικαιολογημένης παρά του Προέδρου ή του αναπληρούντος τούτον Αντιπροέδρου. Επί της προσκλήσεως εις συνεδρίασιν αναγράφονται πάντοτε η ημέρα και η ώρα της συνεδριάσεως ως και τα θέματα της ημερησίας διατάξεως. 3.Κατά τας διενεργουμένας ψηφοφορίας του Διοικητικού Συμβουλίου εν ισοψηφία επί μεν φανεράς ψηφοφορίας υπερισχύει η γνώμη υπέρ ης εδόθη η ψήφος του Προέδρου, επί δε μυστικής η πρότασις θεωρείται απορριφθείσα. 4.Εάν τακτικόν μέλος του Διοικητικού Συμβουλίου κωλύεται να παραστή εις συνεδρίασιν δέον όπως ειδοποιήσει αμελλητί είτε απ’ ευθείας τον αναπληρωτήν του, είτε τον Διευθυντήν του Ταμείου, όστις αποστέλλει νέα πρόσκλησιν εις το αναπληρωματικόν μέλος, εκτός εάν έχη ειδοποιηθή περί του κωλύματος προηγουμένως ο Διευθυντής του Ταμείου, ότε η αποστολή της προσκλήσεως γίνεται απ’ ευθείας εις τον αναπληρωτήν. 5.Το Διοικητικόν Συμβούλιον δικαιούται ν’ αποφασίζη την αναγραφή θέματός τινος εις την ημερησίαν διάταξιν της επομένης συνεδριάσεως. Θέμα μη αναγραφόμενον εν τη ημερησία διατάξει δύναται αποφάσει του Διοικητικού Συμβουλίου να συζητηθή κατά την αυτήν συνεδρίασιν, απόφασις όμως επ’ αυτού δεν δύναται να ληφθή εφόσον δεν είναι παρόντα άπαντα τα μέλη του Διοικητικού Συμβουλίου, ή εφόσον δεν ήθελεν αναγνωρισθή παρά πάντων τω παρισταμένων μελών κατά την συνεδρίασιν ότι πρόκειται περί θέματος επειγούσης φύσεως. 6.Αι ψηφοφορίαι του Διοικητικού Συμβουλίου είναι πάντοτε φανεραί πλην προκειμένου περί προσωπικών ζητημάτων ή οσάκις εκ των προτέρων καθορίζεται τούτο υπό του Διοικητικού Συμβουλίου. 7.Περί των εν τω Διοικητικώ Συμβουλίω συζητήσεων και λαμβανομένων αποφάσεων τηρούνται μερίμνη του Διευθυντού του Ταμείου υπό του Γραμματέως του Διοικητικού Συμβουλίου συνοπτικά πρακτικά, άτινα καταχωρούνται εις ειδικόν βιβλίον Πρακτικών και υπογράφονται μετά την επικύρωσίν των παρά του Διοικητικού Συμβουλίου υπό του Προέδρου, των κατά την συνεδρίασιν παραστάντων μελών του Διοικητικού Συμβουλίου του Διευθυντού του Ταμείου και του Γραμματέως του Διοικητικού Συμβουλίου. 8.Αι συνεδριάσεις του Διοικητικού Συμβουλίου δεν είναι δημόσιαι. Περίληψις των ληφθεισών αποφάσεων δύναται ν’ ανακοινούνται μόνον αποφάσει του Διοικητικού Συμβουλίου. 9.Απαγορεύεται η υπό των μελών του Διοικητικού Συμβουλίου ανακοίνωσις εις τρίτους των Πρακτικών των συνεδριάσεων ως και των εν τω Διοικητικώ Συμβουλίω διαμειφθέντων. 10.Προκειμένου να συζητηθεί υπό του Διοικητικού Συμβουλίου υπόθεσις αφορώσα ιδιωτικά συμφέροντα μέλους τινός αυτού ή συγγενούς του μέλους μέχρι τετάρτου βαθμού δε δύναται το μέλος τούτο να παραστή κατά την συζήτησιν. Η επί της εξαιρέσεως απόφασις του Δ.Σ. λαμβάνεται μετά πρότασιν του ενδιαφερομένου υποχρεουμένου εις σχετικήν δήλωσιν, ή παντός άλλου μέλους αυτού. 11.Αι αποφάσεις του Δ.Σ. δεν εκτελούνται προ της επικυρώσεως παρά τούτου εν τη επομένη συνεδριάσει, των Πρακτικών της συνεδριάσεως καθ’ ην ελήφθησαν, εκτός της περιπτώσεως καθ’ ην το Δ.Σ. κρίνει ότι επείγουσα ανάγκη επιβάλλει την άμεσον επικύρωσιν των πρακτικών ως προς ωρισμένα θέματα. 12.Μετά την επικύρωσιν των Πρακτικών ο Διευθυντής του Ταμείου ανακοινοί εις το Δ.Σ. τας ενεργείας του επί των προηγουμένων αποφάσεων αυτού ως επίσης και παν άξιον μνείας έγγραφον ληφθέν εις το Ταμείον κατά το μεσολαβήσαν από της προηγουμένης συνεδριάσεως διάστημα. 13.Εις την πρώτην μετά την έναρξιν εκάστου μηνός συνεδρίασιν ο Διευθυντής του Ταμείου ανακοινοί εις το Διοικητικόν Συμβούλιον την οικονομικήν κατάστασιν του Ταμείου και τα πραγματοποιηθέντα κατά τον παρελθόντα μήνα έσοδα και έξοδα. Αρμ/τες Προέδρου Αναπλήρωσις αυτού Αντιπρόεδρος Άρθρ.10.-1.Ο Πρόεδρος του Διοικητικού Συμβουλίου: α)Καταρτίζει την ημερησίαν διάταξιν των συνεδριάσεων, εισηγήσει του Διευθυντού του Ταμείου και αναλόγως των υφισταμένων υπηρεσιακών αναγκών συγκαλεί το Διοικητικόν Συμβούλιον και διευθύνει τας συνεδριάσεις αυτού. β)Επιμελείται της εκτελέσεως των υπό του Διοικητικού Συμβουλίου λαμβανομένων αποφάσεων δια του Διευθυντού του Ταμείου. γ)Εκπροσωπεί το Ταμείον ενώπιον πάσης αρχής και των Δικαστηρίων. Δύναται όμως, αποφάσει του Διοικητικού Συμβουλίου η εκπροσώπησις του Ταμείου ν’ ανατίθηται εις έτερον μέλος του Διοικ. Συμβουλίου. δ)«Υπογράφει πάντα τα εντάλματα πληρωμών και εισπράξεων τας επιταγάς, ως και παν άλλον έγγραφον αφορών την λειτουργίαν του Ταμείου εξαιρέσει εκείνων ων την υπογραφήν το Δ.Σ. ήθελεν αναθέσει εις τον αρμόδιον Διευθυντήν». Το εδαφ. δ΄ ετροποποιήθη ως άνω δια της υπ’ αριθ. 35617/Σ. 570 της 21/31 Μαΐου 1962 αποφ. Υπ. Εργασίας (ΦΕΚ Β΄ 187). 2.Τον Πρόεδρον του Διοικ. Συμβουλίου ελλείποντα απόντα ή κωλυόμενον αναπληροί ο έχων το προβάδισμα Αντιπρόεδρος, τούτου δε ελλείποντος απόντος ή κωλυομένου ο έτερος Αντιπρόεδρος. 3.(Κατηργήθη δια της υπ’ αριθ. 35617/Σ. 570/1962 αποφ. Υπ. Εργασίας ΦΕΚ Β΄ 187). Αρμοδιότητες Διοικητικού Συμβουλίου Άρθρ.11.-1.Το Διοικητικόν Συμβούλιον διοικεί το Ταμείον και διαχειρίζεται την περιουσίαν αυτού και ειδικώτερον: α)Επιμελείται της κανονικής εισπράξεως των πόρων του Ταμείου. β)Διαχειρίζεται τα κεφάλαια του Ταμείου, βάσει των διατάξεων του παρόντος Καταστατικού και της γενικής νομοθεσίας της διεπούσης τους Οργανισμούς Κοιν. Ασφαλίσεως. γ)Αποφασίζει περί της τοποθετήσεως των κεφαλαίων, της εκποιήσεως, υποθηκεύσεως και ενεχυριάσεως των περιουσιακών στοιχείων του Ταμείου και συμβιβάζεται ή παραιτείται από δικαστικού αγώνος. δ)Αποφασίζει περί της απονομής των παροχών (οσάκις η χορήγησης τούτων δεν ανατίθεται εις έτερα όργανα  δια   των    διατάξεων     του    παρόντος)      και         μέ(Αντί για τη σελ. 727(γ) Σελ. 727(δ) Τεύχος 1085-Σελ. 39 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 39.Θ.δ.3 89 ριμνά δια την ταχείαν και κανονικήν χορήγησιν αυτών. ε)Εγκρίνει τον ετήσιον προϋπολογισμόν και απολογισμόν του Ταμείου ως και τα μηνιαία αυτού ισοζύγια. ς)Εγκρίνει πάσαν δαπάνην αφορώσαν την εν γένει λειτουργίαν του Ταμείου. ζ)Λαμβάνει και υποδεικνύει μέτρα προς βελτίωσιν και αρτιωτέραν εκπλήρωσιν των σκοπών του Ταμείου. η)Αποφασίζει περί της χορηγήσεως Δανείων εις τους ησφαλισμένους και συνταξιούχους του Ταμείου, βάσει των κειμένων διατάξεων και Υπουργικών Αποφάσεων. θ)Εγκρίνει τας αποφάσεις των κατά την παράγραφον ιβ΄ Επιτροπών, τας ενοικιάσεις των ακινήτων, τους διενεργουμένους πλειστηριασμούς κ.λ.π. ι)Διορίζει τους δια την υπεράσπισιν των υποθέσεων του Ταμείου απαραιτήτους πληρεξουσίους δικηγόρους. ια)Αποφασίζει και εισηγείται αρμοδίως την τροποποίησιν ή συμπλήρωσιν των διατάξεων του παρόντος. ιβ)Συγκροτεί: 1)Τας τακτικάς Επιτροπάς Προμηθειών και Παραλαβών κατά τα εν άρθρ. 22 του παρόντος οριζόμενα. 2)Επιτροπήν Παροχών εκ μελών αυτού, έργον της οποίας είναι ο έλεγχος των προϋποθέσεων και η εισήγησις προς αυτό ή η αποφάσει ταύτης χορήγησις των υπό του Διοικ. Συμβουλίου ορισθησομένων παροχών. 3)Εκτάκτους Επιτροπάς εκ μελών αυτού προς προπαρασκευήν, γνωμοδότησιν ή διαχείρισιν, και απόφασιν επί ζητημάτων αναγομένων εις την αρμοδιότητά του, καθορίζων επακριβώς τας αρμοδιότητας αυτών. Εις τας εν λόγω Επιτροπάς μετέχουν απαραιτήτως είς εκ της τάξεως των εκπροσώπων του εργοδότου, είς εκ της τάξεως των ησφαλισμένων και είς εκ της τάξεως των συνταξιούχων, εκλεγόμενοι παρά του Διοικ. Συμβουλίου, κατά την αρχήν εκάστου έτους. Αι αμειβόμεναι συνεδριάσεις εκάστης των κατά τ’ ανωτέρω Επιτροπών δε δύνανται πάντως να υπερβούν τας τέσσαρας κατά μήνα, ο δε αριθμός των μελών των ως άνω Επιτροπών δεν δύναται να είναι ανώτερος των 4 μελών. 2.Το Ταμείον δεν δεσμεύεται έναντι τρίτων ειμή μόνον δι’ αποφάσεως του Διοικ. Συμβουλίου αυτού. Με την Γ2/702/25 Μαΐου-13 Ιουν. 1990 (ΦΕΚ Β΄ 355) απόφ.Υπ.Υγείας.Πρόνοιας και Κοιν. Ασφαλίσεων ορίστηκε ότι: (Από τις αρμοδιότητες του Διοικητικού Συμβουλίου  του Ταμείου Ασφαλίσεως Προσωπικού Ιονικής και Λαϊκής Τράπεζας, όπως προβλέπονται από τις κείμενες διατάξεις, μεταβιβάζονται στον Προϊστάμενο των Υπηρεσιών αυτού οι αρμοδιότητες που αφορούν την χορήγηση συντάξεων, την καταβολή εφάπαξ βοηθήματος, την αναγνώριση χρόνου ως συνταξίμου με εξαγορά καθώς και την καταβολή των πάσης φύσεως παροχών εξόδων και επιδομάτων του κλάδου Υγείας). Σελ. 728(δ) Τεύχος 1085-Σελ. 40 39.Θ.δ.3 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 90 Κυβερνητικός Επίτροπος Άρθρ.12.-1.Των συνεδριάσεων του Διοικ. Συμβουλίου ως και των υπό τούτου συνιστωμένων Επιτροπών μετέχει άνευ ψήφου Κυβερνητικός Επίτροπος δικαιούμενος να λαμβάνη τον λόγον επί παντός θέματος και να υποβάλλη προτάσεις. Ο Κυβερνητικός Επίτροπος δικαιούται ωσαύτως όπως ζητήση εντός 48 ωρών από της λήψεώς της την αναστολήν εκτελέσεως πάσης αποφάσεως του Διοικ. Συμβουλίου ή των ανωτέρω Επιτροπών, ην ήθελε κρίνει ως αντικειμένην προς τας διατάξεις κειμένων Νόμων, Δ/των και Υπουργικών Αποφάσεων των διεπουσών την λειτουργίαν του Ταμείου και Κανονισμών εν γένει. Η απόφασις αύτη δεν εκτελείται μέχρις ου επί τη αιτήσει του Κυβερνητικού Επιτρόπου ή του Διοικ. Συμβουλίου, υποβαλλομένη υπό του Προέδρου τούτου, άρη την διαφωνίαν απόφασις του Υπουργού Εργασίας, ήτις είναι υποχρεωτική δια το Ταμείον. Επί διαφωνίας του Κυβερνητικού Επιτρόπου προς απόφασιν Επιτροπής, αποφαίνεται κατά πρώτον βαθμόν το Διοικ. Συμβούλιον του Κυβερνητικού Επιτρόπου δυναμένου να επιμείνη επί της διαφωνίας του, εφόσον το Διοικ. Συμβούλιον ήθελε συμφωνήσει προς την απόφασιν της Επιτροπής. Εις περίπτωσιν καθ’ ην ο Υπουργός δεν ήθελε κοινοποιήσει εις το Ταμείον την επί της διαφωνίας απόφασίν του εντός 20 ημερών από της λήψεως της σχετικής αιτήσεως του Διοικ. Συμβουλίου, τούτο δύναται να αποφασίση την εκτέλεσιν της εφ’ ης η διαφωνία αποφάσεως. Ο Κυβερνητικός Επίτροπος δύναται να αναστέλλη κατά τ’ ανωτέρω εφ’ άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Διοικ. Συμβουλίου και των ανωτέρω Επιτροπών εφόσον ήθελε διατυπώσει ητιολογημένας επιφυλάξεις, αναφερομένας εις ουσιώδη συμφέροντα του Ταμείου ή εις γενικώτερα Κρατικά συμφέροντα. Εν τη περιπτώσει ταύτη το Διοικ. Συμβούλιον του Ταμείου δύναται εις επομένην αυτού συνεδρίασιν δια της πλειοψηφίας των 2/3 του συνόλου των μελών του να διατάξη την εκτέλεσιν την ανασταλείσης αποφάσεως και διαφωνούντος του Κυβερνητικού Επιτρόπου. 2.Ο Κυβερνητικός Επίτροπος και ο αναπληρωτής αυτού διορίζονται δια πράξεως του Υπουργού Εργασίας εκ των παρά τω Υπουργείω Εργασίας υπηρετούντων τουλάχιστον επί βαθμώ Τμηματάρχου και άνω υπαλλήλων, καλούνται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Διοικ. Συμβουλίου και των Επιτροπών. Η θητεία του ούτω διοριζομένου Κυβερνητικού Επιτρόπου είναι η αυτή με την του Προέδρου του Διοικ. Συμβουλίου. Αποζημιώσεις Μελών Διοικητικού Συμβουλίου  και Οργάνων Ελέγχου Άρθρ.13.-1.Εις τον Πρόεδρον, τους Αντιπροέδρους τα Μέλη, τον Κυβερνητικόν Επίτροπον, το Διευθυντήν και τον Γραμματέα του Διοικ. Συμβουλίου του Ταμείου και των παρ’ αυτώ λειτουργουσών Επιτροπών παρέχονται αι υπό των εκάστοτε ισχυουσών σχετικών διατάξεων προβλεπόμεναι πάγιαι ή κατά συνεδρίασιν αποζημιώσεις ή έξοδα κινήσεως δια τας συνεδριάσεις του Διοικ. Συμβουλίου και των υπό τούτου καταρτιζομένων Επιτροπών εις ας λαμβάνουσι μέρος. 2.Εις τα ενασκούντα τον προληπτικόν και κατασταλτικόν έλεγχον διαχειρίσεως όργανα μη υπαλλήλους του Ταμείου δύναται να παρέχωνται αι υπό των εκάστοτε ισχυουσών σχετικών διατάξεων και Υπουργικών αποφάσεων καθοριζόμεναι αποζημιώσεις ή έξοδα κινήσεως. (Μετά την σελ. 728(δ) Σελ. 728,01 Τεύχος 1085-Σελ. 41 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 39.Θ.δ.3 91 39.Θ.δ.3 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 92 Υπηρεσία-Προσωπικόν του Ταμείου Άρθρ.15.-«Η υπηρεσία του Ταμείου διεξάγεται άνευ επιβαρύνσεως τινός του Ταμείου δι’ υπαλλήλων και υπηρετών της Τραπέζης, οριζομένων υπό της Διοικήσεως αυτής και αποσπωμένων παρά τω Ταμείω. Μεταξύ των ούτω αποσπωμένων παρά τω Ταμείω υπαλλήλων και υπηρετών, οίτινες κατά το χρόνον της τοιαύτης υπηρεσίας των και εν τη εκτελέσει ταύτης υπέχουσι τας ευθύνας δημοσίου υπαλλήλου, ορίζεται δι’ αποφάσεως του Διοικητικού Συμβουλίου ο Διευθυντής του Ταμείου, όστις εκτελεί χρέη εισηγητού παρ’ αυτώ και ταις υπό τούτου συνιστωμέναις Επιτροπαίς. Η κατανομή της υπηρεσίας εις το προσωπικόν του Ταμείου ενεργείται παρά του Διευθυντού τούτου. Το Διοικ. Συμβούλιον του Ταμείου δύναται εν περιπτώσει υπηρεσιακής ανάγκης ν’ αποφασίζη περί προσθέτου απασχολήσεως υπαλλήλων τινών του Ταμείου. Εις τον προϊστάμενο το Λογιστηρίου εις ον ανατίθεται η επιμέλεια των ακινήτων του Ταμείου δύναται να χορηγήται κατά μήνα δι’ οδοιπορικά έξοδα δια την εν γένει επίβλεψιν τούτων κλπ., ποσόν καθοριζόμενον εκάστοτε δι’ αποφάσεως του Δ.Σ., εγκρινομένης υπό του Υπουργού Εργασίας». Το άρθρ. 15 ετροποποιήθη ως άνω δια της παρ. 3 της υπ’ αριθ. 63596/Σ. 533 της 21 Φεβρ./9 Μαρτ. 1967 αποφ. Υπ. Εργασίας (ΦΕΚ Β΄ 167). Η ανωτέρω απόφαση κυρώθηκε και από την έκδοσή της έχει ισχύ νόμου από το εδαφ. α της παρ. 6 άρθρ. 40 Νόμ. 1902/1990 (ΦΕΚ Α΄ 138), Τόμ. 15Β (1), σελ. 18,31. Άρθρ.16.-«1)Ο εκτελών χρέη Διευθυντού του Ταμείου προΐσταται πασών των υπηρεσιών του Ταμείου, τας οποίας διευθύνει και εποπτεύει εν τη εκτελέσει τω καθηκόντων των και τας διατάξεις περί συστάσεως και λειτουργίας του Ταμείου, τας διατάξεις του παρόντος Καταστατικού και τας σχετικάς αποφάσεις του Διοικητικού Συμβουλίου. Ειδικώτερον: α)Εισηγείται εις τον Πρόεδρον, τας κατά τα άρθρ. 11 Επιτροπάς και το Διοικητικόν Συμβούλιον απάσας τας υποθέσεις του Ταμείου τας εμπιπτούσας εις την αρμοδιότητά του, εκτός εκείνων τας οποίας εισηγείται εις το Διοικητικόν Συμβούλιον ο Πρόεδρος ή μέλος αυτού, ως ειδικός εισηγητής, οριζόμενος δι’ αποφάσεως του Διοικητικού Συμβουλίου. β)Τηρεί τον Πρόεδρον και το Διοικητικόν Συμβούλιον ενημέρους εν γενικαίς γραμμαίς της προσόδου των εργασιών του Ταμείου, της οικονομικής αυτού καταστάσεως και των αποτελεσμάτων εξ εισπράξεως πόρων ή άλλων προσόδων του Ταμείου, του πορίσματος των εκάστοτε ενεργουμένων επιθεωρήσεων και εν γένει παρέχει αυτοίς πάσαν πληροφορίαν ζητουμένην παρ’ αυτώ χρήσιμον και αναγκαίαν δια την ενημερότητά των και την επιτυχίαν της αποστολής των. γ)Υποβάλλει προς έγκρισιν εις το Διοικητικόν Συμβούλιον τον ισολογισμόν και απολογισμόν εκάστης οικονομικής χρήσεως εντός της νομίμου προθεσμίας, ως και τον προϋπολογισμόν της επομένης χρήσεως. Είναι υπεύθυνος δια την κανονικήν και ταχείαν εκτέλεσιν πασών τω αποφάσεων του Διοικητικού Συμβουλίου και καταρτίζει τας σχετικάς εκθέσεις και σχέδια εγκυκλίων. Υποβάλλει καθ’ εκάστην εις τον Πρόεδρον τα έγγραφα τα χρήζοντα της υπογραφής αυτού, συνυπογράφει μετά του Προέδρου πάντα τα εξερχόμενα έγγραφα ως επίσης τας προς τας Τραπέζας επιταγάς και εντολάς, τας εντάλματα πληρωμών και εισπράξεων, ισολογισμούς, απολογισμούς, προϋπολογισμούς και παν έτερον έγγραφον δεσμεύον το Ταμείον. δ)Συνυπογράφει τα πρακτικά των συνεδριάσεων του Διοικητικού Συμβουλίου και των εις ας παρίσταται Επιτροπών και επικυροί τα αντίγραφα τούτων. ε)Αποσφραγίζει τα εισερχόμενα έγγραφα και επιμελείται της διεξαγωγής της αλληλογραφίας του Ταμείου. ς)Δίδει κατευθύνσεις εις τους λοιπούς υπαλλήλους εν σχέσει προς την μέθοδον και το σύστημα διεξαγωγής της υπηρεσίας. ζ)Φυλάσσει εις φακέλλους τα απόρρητα έγγραφα και τηρεί ιδιαίτερον πρωτόκολλον τούτων. η)Τηρεί και ενημερώνει μητρώον φύλλου ποιότητος των υπαλλήλων. θ)Εκπονεί μελέτας σχετιζομένας προς την λειτουργίαν του Ταμείου παραλληλίζεται δε και συγκρίνει την κίνησιν, λειτουργίαν, πρόοδον ή βελτίωσιν άλλων ασφαλιστικών οργανισμών από των απόψεων της αποδόσεως εργασίας του υπαλληλικού προσωπικού, πόρων, παροχών κλπ. ι)Εισηγείται εγκαίρως πάσαν απαραίτητον τροποποίησιν ή συμπλήρωσιν της νομοθεσίας του Ταμείου. ια)Προπαρασκευάζεται τας αποφάσεις απονομής παροχών και αναπροσαρμογής των συντάξεων βάσει των στοιχείων των προβλεπομένων υπό της παρ. 1 του άρθρ. 60 του παρόντος. ιβ)Είναι υπεύθυνος δια την καλήν φύλαξιν και συντήρησιν πάντων των εγγράφων, βιβλίων κλπ., των ανηκόντων τω Ταμείω, ως και των επίπλων και σκευών αυτού. ιγ)Εκτελεί πάσαν άλλην υπηρεσίαν ή εντολήν ην ήθελε τω αναθέσει το Διοικητικόν Συμβούλιον ή ο Πρόεδρος σχετικήν με την λειτουργίαν του Ταμείου. ιδ)Δι’ αποφάσεως του Διοικητικού Συμβουλίου δύναται ν’ ανατεθή εις τον Διευθυντήν η υπογραφή των εγγράφων, δι’ ων ζητούνται πληροφορίαι παρά του Ταμείου, των πιστοποιητικών των αποδείξεων προχείρων εισπράξεων  και  παντός  άλλου  εγγράφου σχετικού με (Αντί για τη σελ. 729(δ) Σελ. 729(ε) Τεύχος 1084 Σελ. 97 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 39.Θ.δ.3 93 τας υπηρεσίας του Ταμείου κατά την κρίσιν του Διοικητικού Συμβουλίου. ιε)Τον Διευθυντήν ελλείποντα, απόντα ή κωλυόμενον αναπληροί δια μεν τα υπηρεσιακά ζητήματα ο Προϊστάμενος του λογιστηρίου, δια δε την υπογραφήν των εντολών πληρωμής επί Τραπεζών, εντολών εισπράξεων και επιταγών έν εκ των μελών του Διοικητικού Συμβουλίου οριζόμενων υπό τούτου. 2)Ο εκτελών χρέη Προϊσταμένου του Λογιστηρίου. α)Τηρεί τα λογιστικά βιβλία του Ταμείου συμφώνως προς τας διατάξεις του Δ. της 27ης Ιαν. 1933 «περί τηρήσεως λογιστικών βιβλίων κλπ.» ως αύται ετροποποιήθησαν και συνεπληρώθησαν μεταγενεστέρως, τας αποφάσεις του Διοικητικού Συμβουλίου και τας εκάστοτε οδηγίας, της υπηρεσίας επιθεωρήσεως και ελέγχου ασφαλιστικών οργανισμών του Υπουργείου Εργασίας. β)Καταρτίζει τον προϋπολογισμόν των εσόδων και δαπανών του Ταμείου, τον ισολογισμόν, τον λογιστικόν απολογισμόν αυτού, τα μηνιαία ισοζύγια και την ετησίαν, οικονομικήν έκθεσιν προς το Διοικ. Συμβούλιον. γ)Τηρεί το λογιστικόν αρχείον εις το οποίον φυλάσσονται, ταξινομούμενα τα λογιστικά βιβλία, τα δικαιολογητικά της οικονομικής κινήσεως και των λογιστικών ταμιακών και συμψηφιστικών εγγραφών ως και τα δικαιολογητικά των πληρωμών και εισπράξεων του Ταμείου. δ)Παρακολουθεί την τακτικήν είσπραξιν των πάσης φύσεως εσόδων του Ταμείου και την απόδοσιν της περιουσίας αυτού. ε)Ενημερώνει τους ατομικούς λογαριασμούς (καρτέλλας) των ησφαλισμένων δια των καταβαλομένων εισφορών και συνεισφορών. ς)Επίσης εκδίδει άπαντα τα εντάλματα πληρωμών και εισπράξεων ενεργεί απάσας τας λογιστικάς εγγραφάς, εκδίδει τας επιταγάς και εντολάς πληρωμής, συντάσσει τα έγγραφα αναλήψεων εκ των καταθέσεων του Ταμείου, έχει την διαχείρισιν των υλικών και περιουσιακών στοιχείων του Ταμείου και την παρακολούθησιν της κινήσεως των κεφαλαίων αυτού, εκτελεί τα περί τοποθετήσεως των διαθεσίμων κεφαλαίων του Ταμείου αποφάσεις του Διοικητικού Συμβουλίου ως και τας περί φυλάξεως και ασφαλίσεως των στοιχείων διαχειρίσεως του Ταμείου. Σελ. 730(ε) Τεύχος 1084-Σελ. 98 Ωσαύτως μεριμνά δια την ενέργειαν των πάσης φύσεως, προμηθειών του Ταμείου, συμφώνως προς τας κειμένας διατάξεις και τας σχετικάς αποφάσεις του Διοικητικού Συμβουλίου. Συντάσσει τας προκηρύξεις των διαγωνισμών προμηθειών και μισθώσεως ή αγοράς ακινήτων, εναποθηκεύει το υλικόν του Ταμείου και διαχειρίζεται τούτο». Το άρθρ. 16 ετροποποιήθη ως άνω δια της παρ. 4 της υπ’ αριθ. 63596/Σ. 533 της 21 Φεβρ./9 Μαρτ. 1967 αποφ. Υπ. Εργασίας (ΦΕΚ Β΄ 167). Η ανωτέρω απόφαση κυρώθηκε και από την έκδοσή της έχει ισχύ νόμου από το εδάφ. α της παρ. 6 άρθρ. 40 Νόμ. 1902/1990 (ΦΕΚ Α΄ 138), Τόμ. 15Β (1), σελ. 18,31. Υποχρεώσεις-Περιορισμοί Άρθρ.17.-Οι παρά τω Ταμείω υπηρετούντες κατ’ απόσπασιν υπάλληλοι και υπηρέται υπόκεινται κατά τον χρόνον της τοιαύτης αποσπάσεώς των και εν τη εκτελέσει της παρά τω Ταμείω υπηρεσίας των εις τας διατάξεις των άρθρ. 44, 48, 49 (παρ. 1, 2, 4 και 5) 55, 57, 58 και 59 του Νόμ. 1811/51 «περί καταστάσεως των Δημοσίων Διοικητικών Υπαλλήλων». 39.Θ.δ.3 Ταμείο Ασφαλ.Προσ/κού Ιονικής και Λαϊκής Τράπεζας(ΤΑΠ-ΙΛΤ) 94